
PARLAMENTUL  ROMÂNIEI
CAMERA  DEPUTAŢILOR

COMISIA PENTRU DREPTURILE OMULUI,                          COMISIA PENTRU CULTURĂ, ARTE, 
CULTE ŞI PROBLEMELE MINORITĂŢILOR                         MIJLOACE DE INFORMARE ÎN MASĂ
NAŢIONALE
Nr. 4c-6/713/2019                                                                              Nr. 4c-16/330
                                                                                                                                               
                                                                                                                                                                          
BIROULUI  PERMANENT
AL
CAMEREI DEPUTAŢILOR

  		Vă înaintăm, alăturat, raportul comun asupra proiectului de Lege pentru declararea zilei de 16 August drept ziua de comemorare a martirilor Brâncoveni şi ziua naţională de conştientizare a violenţelor intentate asupra creştinilor, trimis Comisiei pentru drepturile omului, culte şi problemele minorităţilor naţionale și Comisiei pentru cultură, arte, mijloace de informare în masă, spre dezbatere în fond, cu adresa nr.PLx.105/2019 din 6 martie 2019, înregistrat sub nr. 4c-6/713 din 29 octombrie 2019, respectiv cu nr.4c-12/330 din 29 octombrie 2019.
            În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,                                                                                     PREŞEDINTE,  
                                      
              Deputat  Iusein IBRAM                                                         Deputat Gigel Sorinel ȘTIRBU                    	

PARLAMENTUL  ROMÂNIEI
CAMERA  DEPUTAŢILOR

COMISIA PENTRU DREPTURILE OMULUI,                                                                  COMISIA PENTRU CULTURĂ, ARTE, 
CULTE ŞI PROBLEMELE MINORITĂŢILOR                                                                MIJLOACE DE INFORMARE ÎN MASĂ
NAŢIONALE
Nr. 4c-6/713/2019                                                                                                                      Nr. 4c-12/330

                                                                                                                                                                                                
     RAPORT COMUN

asupra proiectului de Lege pentru declararea zilei de 16 August drept ziua de comemorare a martirilor Brâncoveni şi ziua naţională de conştientizare a violenţelor intentate asupra creştinilor

	În conformitate cu prevederile art. 95 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  și Comisia pentru cultură, arte, mijloace de informare în masă au fost sesizate, cu adresa nr. PLx.605/2019 din 28 octombrie 2019, spre dezbatere în fond, cu proiectul de Lege pentru declararea zilei de 16 August drept ziua de comemorare a martirilor Brâncoveni şi ziua naţională de conştientizare a violenţelor intentate asupra creştinilor, înregistrat sub nr.4c-6/713 din 29 octombrie 2019, respectiv sub  nr.4c-12/330 din 29 octombrie 2019.
Senatul, în calitate de primă Cameră sesizată, a adoptat proiectul de lege, în ședința din 21 octombrie 2019, în condițiile art.75 alin.(2) teza a III-a din Constituția României, republicată. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, cu referire la prevederile art. 75 din Constituţia României, republicată.
Consiliul Legislativ a avizat favorabil iniţiativa legislativă, conform avizului nr. 675/01.08.2019.
Consiliul Economic și Social a avizat nefavorabil iniţiativa legislativă, conform avizului nr. 3898/24.07.2019.
Comisia pentru administraţie publică și amenajarea teritoriului a avizat favorabil iniţiativa legislativă, conform avizului nr. 4c-7/504 din 3 noiembrie 2019.
Comisia juridică, de disciplină şi imunităţi a avizat favorabil iniţiativa legislativă, conform avizului nr. PL-x 605/2019 din 17 decembrie 2019.
Guvernul României, prin punctul de vedere transmis cu adresa nr.3244/12.05.2020, lasă Parlamentului să decidă cu privire la oportunitatea adoptării acestei inițiative legislative.	                                                                            
Proiectul de lege supus dezbaterii are ca obiect de reglementare declararea zilei de 16 August drept ziua de comemorare a martirilor Brâncoveni şi ziua naţională de conştientizare a violenţelor intentate asupra creştinilor. 
Dezbaterea proiectului de lege, de către cele două Comisii,  a avut loc în ședințe separate.
În conformitate cu prevederile art.61 și 129 alin.(1)  din Regulamentul Camerei Deputaţilor, membrii Comisiei pentru  drepturile  omului, culte  şi  problemele  minorităţilor  naţionale au examinat proiectul de lege în şedinţele  din data de 27 noiembrie 2019 și din data de 2 iunie 2020; membrii Comisiei au  fost  prezenţi la şedinţă,  conform listelor de  prezenţă. 
În conformitate cu prevederile art 55 și art.56 din Regulamentul Camerei Deputaţilor,  la dezbateri au participat în calitate de invitați, domnul Mihai Firică, secretar de stat în cadrul Ministerului Culturii și domnul  deputat  Daniel Gheorghe, în calitate de iniţiator al propunerii legislative. 
Comisia pentru cultură, arte, mijloace de informare în masă a examinat proiectul de lege în şedinţa online din data de 26 mai 2020. La şedinţa Comisiei pentru cultură, arte și mijloace de informare în masă  au fost prezenţi 12 deputaţi din numărul total de 16 membri, conform listei de prezenţă.  
În conformitate cu prevederile art. 55 din Regulamentul Camerei Deputaţilor, republicat, la lucrările Comisiei a participat, în calitate de invitat, domnul Mihai Firică, secretar de stat în cadrul Ministerului Culturii.
În urma dezbaterilor şi a opiniilor exprimate, membrii celor două Comisii au hotărât, cu majoritate de voturi, să propună Plenului Camerei Deputaţilor adoptarea proiectului de Lege pentru declararea zilei de 16 August drept ziua de comemorare a martirilor Brâncoveni şi ziua naţională de conştientizare a violenţelor intentate asupra creştinilor, cu amendamente admise prezentate în anexa care face parte din prezentul raport.
În raport cu obiectul şi conţinutul său, proiectul de lege face parte din categoria legilor ordinare.


                     PREŞEDINTE,                                                                                                                          PREŞEDINTE,                                                                                  
                            
             Deputat  Iusein IBRAM                                                                                                      Deputat Gigel Sorinel ȘTIRBU                                                                   

                      SECRETAR,                                                                                                                               SECRETAR,

        Deputat Sergiu-Cosmin Vlad                                                                                                      Deputat Beatrice TUDOR


Întocmit, consilier parlamentar  Onesia Babeş                                                                                                                             Întocmit, consilier parlamentar Dan Kalber                                                                                                                
ANEXĂ
                                                                           Amendamente admise                                                              PL-x 605/2019                                                                 
	Nr
crt
	Text adoptat de Senat
	Text propus de comisie
(autorul amendamentului)
	Motivarea amendamentului 

	1.
	Lege 
pentru declararea zilei de 16 August drept ziua de comemorare a martirilor Brâncoveni şi ziua naţională de conştientizare a violenţelor intentate asupra creştinilor
	Lege
pentru declararea zilei de 16 August ca Ziua naţională pentru comemorarea martirilor Brâncoveni şi de conştientizare a violenţelor  împotriva creştinilor

Autori: Comisiile
	Pentru o reglementare clară.

	2.
	  Art.1.- Se declară oficial ziua de 16 August drept ziua de comemorare a martirilor Brâncoveni şi ziua naţională de conştientizare a violenţelor intentate asupra creştinilor.

	 Art.1.- Se declară ziua de 16 August ca Ziua naţională pentru comemorarea martirilor Brâncoveni şi de conştientizare a violenţelor împotriva creştinilor.

Autori: Comisiile
	Pentru unitatea reglementării.


	3.
	Art.2. - În semn de conștientizare, de către cetățenii români, a violențelor și persecuțiilor la care au fost și sunt  supuși și astăzi creștinii în lume se iluminează în roșu, între orele 20:00-24:00 următoarele clădiri: Parlamentul României, Guvernul României, sediile autorităților publice centrale și locale, Arcul de Triumf, Palatul Mogoșoaia.
	Art.2. - În semn de conștientizare, de către cetățenii români, a violențelor și persecuțiilor la care au fost și sunt supuși și astăzi creștinii în lume se iluminează în roșu, între orele 20:00-24:00 următoarele clădiri: Parlamentul României, Guvernul României, sediile autorităților administrației publice centrale și locale, Arcul de Triumf și Palatul Mogoșoaia.

Autori: Comisiile
	Pentru unitate terminologica.

	4.
	Art.3.  – Se organizează manifestări publice, au loc slujbe religioase, peste tot unde au loc evenimente comemorative autorizate conform legii.
	Art. 3. – Cu prilejul acestei zile se pot organiza manifestări publice și pot avea loc slujbe religioase, în locurile în care se desfășoară evenimente comemorative autorizate, conform legii. 

Autori: Comisiile
	Pentru o reglementare corecta.

	5.
	Art.4. - În ziua de 16 august, Societatea Română de Radiodifuziune, Societatea Română de Televiziune și Agenția Națională de presă ”Agerpres” vor difuza cu prioritate, emisiuni și materiale informative pe temele prevăzute la art.1 din prezenta lege.
	Art.4. - (1) Cheltuielile alocate pentru organizarea evenimentelor prilejuite cu ocazia zilei de 16 august pot fi asigurate din bugetul autorităților administrației publice centrale și locale, în limita alocațiilor bugetare aprobate.
(2) Organizațiile neguvernamentale interesate pot acorda sprijin logistic și/sau financiar, după caz, pentru organizarea de manifestări dedicate comemorării acestei zile.

Autori: Comisiile
	Pentru o reglementare corecta.
Art.4 devine art.5.

	6.
	Art.5. - Cheltuielile necesare alocate pentru organizarea evenimentelor prilejuite cu ocazia zilei de 16 august pot fi asigurate și din bugetele locale ori din bugetul autorităților și instituțiilor publice.
	Art.5. - În ziua de 16 august, Societatea Română de Radiodifuziune, Societatea Română de Televiziune și Agenția Națională de Presă AGERPRES pot difuza cu prioritate, emisiuni și materiale informative pe temele prevăzute la art.1.

Autori: Comisiile
	Pentru o reglementare corecta.
Art.5 devine art.4.

